Skipið hevur seinastu dagarnar siglt kring um í Miðjarðarhavinum at hjálpa gestaarbeiðarum og flóttafólki, sum eru á veg til Evropa. Sjóverjan í Libya hevur upplýst fyri flóttafólkafelagsskapinum hjá ST, at hon hevur tikið 120 fólk upp úr Miðjarðarhavinum og siglt tey aftur til Libya. Gestaarbeiðararnir royndu at koma til Evropa úr Zuwara á útnyrðingsstrondini í Libya. Hesi vóru farin úr Libya týsnáttina. Gestaarbeiðararnir, sum vóru umborð á tí bátinum, komu millum annað úr Egyptalandi, Sudan, Eritrea, Tjadd og Bangladesh, upplýsir SOS Méditerranée. Ritzau skrivar, at hundraðtúsundtals fólk eru farin tvørum um vandamikla Miðjarðarhavið frá afrikonsku strondini. Nógv teirra rýma frá stríði og fátækradømi. Bara síðan ársskiftið eru í minsta lagi 550 fólk druknað á hesi leiðini.